Wendell Anderson

Wendell Richard Anderson (født 1. februar 1933 i Saint Paul, død 17. juli 2016 samme sted) var en amerikansk politiker og ishockeyspiller. Han var av svensk avstamning.

Wendell Anderson vant en olympisk sølvmedalje i ishockey under vinter-OL 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagene en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.

Wendell Anderson var Minnesotas 33. guvernør fra 1971 til 1976 og medlem av det amerikanske Senatet fra 1976 til 1978. Han tilhørte Minnesota Democratic-Farmer-Labor Party (DFL).

 OL-medaljer 
 1956  Cortina d'Ampezzo – 16px|Sølv Sølv i ishockey  USA

 VM-medaljer 
 1956  Cortina d'Ampezzo – 16px|Sølv Sølv i ishockey 

 Referanser 

 Eksterne lenker 




Kategori:Ishockeyspillere fra USA
Kategori:Olympiske medaljevinnere i ishockey
Kategori:Medaljevinnere under Vinter-OL 1956
Kategori:Deltakere for USA under Vinter-OL 1956
Kategori:Ishockeyspillere under Vinter-OL 1956
Kategori:Guvernører i Minnesota
Kategori:Senatorer fra Minnesota
Kategori:Personer fra USA av svensk opphav
Kategori:Personer fra Saint Paul